Hernando R. Ocampo

Si **Hernando Ruiz Ocampo** (Abril 28, 1911 – Desyembre 28, 1978) sarong Filipinong Artista nasyonal sa arte biswal.  Siya saro man na piksyonista, playwright asin editor.

## Likod-usipon
Si Hernando Ruiz Ocampo sarong nangengenot na modernista radikal na artista sa  Filipinas. Siya kaapil sa Saturday Group nin mga artista (bionasagan man na Taza de Oro Group),asin saro sa pre-war na Mga Treseng Thirteen Moderno, grupo nin mga modernista artyiwta pigmukna ni Victorio C. Edades kan 1938. Bantog kan saiyang pakikibarkada sa  neo-realist na si Vicente S. Manansala asin Cesar Legaspi, an saiyang mga trabaho naglaladawan kan si makuring realidad sinapo kan nasyon pakatapos kan Ikaduwang Gerang Pankinaban. Alagad, dakul man kan saiyang mga pinta pinapahiling an marambong na mga tana'won asin kan magagayon na landscapes kan Filipinas paagi paggamit kan mga kolor na mga marubarob asin maisog.

Si H. R. Ocampo saiya itinatao an kredito kan pag'imbento kan bagong modo nin abstraksyon  naglaladawan kan mga flora asin fauna nin Filipinas, asin man pagrepresentar niya kan mga saldang, uran, asin siring man an pagpaluwas niya kan porma biyolohikal na garo nagkikirllyab, nagbubuyog-buyog, naglalaad sa paghira-hira kan mga hitsura.

## Kaamayi nin karera
Si Ocampo namundag sa Santa Cruz, Manila, alagad ngapit naghubo' sa #61 Dimasalang St., Caloocan. An saiyang mga magurang iyo sinda Emilio Ocampo y Saltiero asin Delfina Ruiz y Santo. Enot siyang nagkuang kurso sa law, commerce asin creative writing, asin nqgtrabaho ngona bilang parasurat bago tinukdoan niya an sadiri sa arte biswal. Durante kan karera niya sa pagsurat, saro siya sa kagtugdas kan Veronicans, grupo nin mga hubin na mmga parasurat. Siya nagtrabaho sa manlaen-laen na mga peryodiko arog kan *Taliba* asin *Manila Sunday Chronicle* na magazine. Siya man nagtrabaho bilang scriptwriter asin direktor para sa telebisyon, asin nagprodyusir asin nagdirihe kan Filipino Players Guild.

## Karera sa sunod na panahon
An saiyang mga trabaho bilang parasurat kabarali an "Don’t Cry, Don’t Fret" in poetry; "Ikalawang Pagdalaw," "Unang Pamumulaklak," "Rice and Bullets," asin "Bakia" sa piksyon asin "Buntot Page," sarong screenplay sinurat katuwang si Mario David.

An mga mayor na trabaho niya sa arte biswal kabarali an mga minasunod *Ina ng Balon, Calvary, Slum Dwellers, Nude with Candle and Flower, Man and Carabao, Angel's Kiss, Palayok at Kalan, Ancestors, Isda at Mangga, The Resurrection, Fifty-three "Q," Back drop, Fiesta, Mother and Child, Easter Sunday*, asin an trabaho niyang nabantog na gayo *Genesis*, na nagin basehan kan desenyo kan Cultural Center of the Philippines Main Theater. An saiyang mga trabaho naeksibit na sa Washington, New York, London, asin Tokyo, asin sa iba pang lugar. An saiyang obra nagin parte kan painting event sa art competition sa 1948 Summer Olympics.

An saiyang mga premyong naresibe iyo an minasunod: Republic Cultural Award in 1965; Patnubay ng Sd in 1969; Diwa ng Lahi Award in 1976; and Gawad CCP para sa Sining Award in 1979.

Bantog sa saiyang trabaho an "We or They"

## Kagadanan
Si Ocampo nagadan sa edad na 67 sa Caloocan, Filipinas.

## Toltolan


## Hilnga man
*Art of the Philippines